
Kasutusloa väljastamine

1. ASJAOLUD JA MENETLUSE KÄIK

Narva Linnavalitsusele 10.12.2014 läbivaatamiseks laekus P.Kerese tn 2 rekonstrueeritud ilusalongi kasutusloa taotlus (linnavalitsuse dokumendiregistris nr 12481) koos riigilõivu maksekorraldusega. 

Tuleohutuse seaduse § 5 lõike 1 kohaselt 10.12.2014 Ida Päästekeskusele on saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/4226). 

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on 15.12.2014 korraldatud rekonstrueeritud ilusalongiruumide ehitusseaduse kohane ülevaatus. 

06.01.2015 Päästeamet esitas Linnavalitsusele ehitise kasutusloa tuleohutuseosale heakskiidu andmisest keeldumise nr 7.2-3.3/14/13253-2. 08.01.2014 ehitusjärelevalve osakond edastas Päästeameti keeldumise otsuse kasutusloa taotlejale (linnavalitsuse dokumendiregistris nr  1-16/12481). 

Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

22.01.2015 Päästeameti Ida Päästekeskus ehitise kasutusloa teatises  nr O-KK/4 teatas kirjalikult, et ehitis vastab ehitisele ettenähtud tuleohutusnõuetele ja seda võib kasutada ettenähtud otstarbel (linnavalitsuse dokumendiregistri nr 689)

2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse §27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS

.Väljastada  P.Kerese tn 2 rekonstrueeritud ilusalongiruumidele kasutusluba

4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

